Nu kan alle Android-brugere få iMessage

Har du frygt for grønne bobler, så kan du nu gøre noget ved det. Der er angiveligt dukket en app op, som sender de blå bobler til Apples iMessage fra Android-telefoner. Og denne gang lader app’en til at virke. Ligesom Beeper Mini, som den hedder, er bredt tilgængelig på Android-telefoner.

Det er knapt en måned siden at selskabet Nothing meddelte, at de havde gjort iMessage tilgængelig på deres telefoner via Nothing Chat app’en. Men den blev fjernet fra Play Store efter mindre end en uge på grund af sikkerhedsproblemer.

Beeper Mini er en lignende app. Men i modsætning til Nothing Chat, så kræver den ikke en Nothing-telefon, men kan installeres på Android generelt. Og endnu vigtigere: Den lader rent faktisk til at fungere efter hensigten. Den kan sende beskeder direkte til Apples servere.

Med hensyn til sikkerheden, så fortæller Beeper Mini, at alle beskeder sendes krypteret. Login-oplysninger til Apple-kontoen gemmes også krypteret – på egen enhed. Der skulle altså ikke være risiko for, at hverken Apple eller folkene bag app’en kan læse med.

Mediet The Verge har benyttet app’en i et par uger og er “overrasket over, hvor glat det fungerer. Der var ingen mistede beskeder, ingen ødelagte gruppechats”.

Beeper Mini kan hentes på Play Store. Den er gratis, men efter 7 dage kræver den, at man betaler et månedligt abonnement på 1,99 dollars.

Nu kan alle Android-brugere få iMessage